|  |
| --- |
| **പാലക്കാട് തദ്ദേശസ്വയംഭരണവകുപ്പ് ഉപജില്ലാതല സ്ഥിരം അദാലത്ത് സമിതി (2) കണ്‍വീനറുടെ നടപടിക്രമം** |
| (ഹാജർ: കെ സതീഷ് കുമാര്‍) |

|  |  |
| --- | --- |
| സംഗ്രഹം:- | തദ്ദേശസ്വയംഭരണ വകുപ്പ്- പാലക്കാട് ജില്ല-ഉപജില്ലാതല സ്ഥിരം അദാലത്ത് സമിതി (2)- തീരുമാനം സംബന്ധിച്ച് |
| പരാമർശം:- | 1. ശ്രീ അബൂബക്കര്‍ സിദ്ദിക്ക്, കുണ്ടില്‍ പീടിക, മാരായമംഗലം, നെല്ലായ എന്നയാള്‍ നവകേരള സദസ് മുമ്പാകെ ന‍‍ല്‍കിയ പരാതി  2.ഉപജില്ലാതല സ്ഥിരം അദാലത്ത് സമിതി (2)യുടെ 18/01/2024തിയതിയിലെ തീരുമാനം |

|  |
| --- |
| **ഉത്തരവ് നമ്പർ: LSGD/JD/PKD/6384/2023-I2 തീയ്യതി: 19/01/2024** |

ശ്രീ അബൂബക്കര്‍ സിദ്ദിക്ക്, കുണ്ടില്‍ പീടിക, മാരായമംഗലം, നെല്ലായ എന്നയാള്‍ നവകേരള സദസ് മുമ്പാകെ, നെല്ലായ ഗ്രാമപഞ്ചായത്തില്‍ നിന്നും, മുന്‍പ് കൃഷി ചെയ്തിരുന്ന ഭൂമിയില്‍ വീട് വെച്ചതിനാല്‍ കെട്ടിടനമ്പര്‍ അനുവദിച്ചില്ലെന്നും ഈ പ്രശ്നം പരിഹരിക്കണമെന്നും ആവശ്യപ്പെട്ട് ന‍‍ല്‍കിയ പരാതി പരിശോധിച്ചു. പരാതിക്കാരനെ കേട്ടു. പഞ്ചായത്ത് സെക്രട്ടറിയില്‍ നിന്നും വിശദമായ റിപ്പോര്‍ട്ട് ലഭ്യമാക്കി. അപേക്ഷകന്‍ പഞ്ചായത്തില്‍ അപേക്ഷ സമര്‍പ്പിച്ചതായി കാണുന്നില്ലെന്ന് സെക്രട്ടറി അറിയിച്ചിട്ടുണ്ട്. അപേക്ഷകര്‍ പഞ്ചായത്തില്‍ അപേക്ഷ സമര്‍പ്പിക്കേണ്ടതും, കേരള നെല്‍വയല്‍ തണ്ണീര്‍ത്തട സംരക്ഷണ നിയമത്തിലേയും ചട്ടത്തിലേയും വ്യവസ്ഥകള്‍ അനുസരിച്ച് കെട്ടിടനമ്പര്‍ അനുവദിക്കാന്‍ കഴിയുന്നതാണെങ്കില്‍ അപ്രകാരം അനുവദിക്കുന്നതിനും, അല്ലാത്ത പക്ഷം നിലം വിഭാഗത്തില്‍ നിന്നും ഈ സ്ഥലങ്ങളെ തരം മാറ്റം നടത്തുന്നതിനുള്ള നടപടികള്‍ സ്വീകരിക്കുന്നതിനു പരാതിക്കാരന്‍ അപേക്ഷ സമര്‍പ്പിക്കേണ്ടതുമാണ്. വൈദ്യുതി കണക്ഷന്‍, കുടിവെള്ളകണക്ഷന്‍, റേഷന്‍കാര്‍ഡ് മുതലായവ ലഭിക്കുന്നതിനായി ഇവര്‍ക്ക് KPR Act Sec. 235AA പ്രകാരം നമ്പര്‍ നല്‍കി തുടര്‍നടപടികള്‍ സ്വീകരിക്കുന്നതിനു സെക്രട്ടറിയെ ചുമതലപ്പെടുത്തുന്നതിനും തീരുമാനിച്ചു.

ഒപ്പ്

|  |
| --- |
| കെ സതീഷ് കുമാര്‍ |
| ഇന്റേണല്‍ വിജിലന്‍സ് ഓഫീസര്‍ |
|  |

പകര്‍പ്പ്: ശ്രീ അബൂബക്കര്‍ സിദ്ദിക്ക്, കുണ്ടില്‍ പീടിക, മാരായമംഗലം, നെല്ലായ